D Region  Bade isch im Mittelalter zerscht unter de Herrschaft vo de Grafe vo Länzbrg gsi, ab 1173 im Bsitz vo de Kyburger u nach em Usschterbe vo dere Familie im 1264i hei d Habsburger Herrschaft übernoh. Im Johr 1415 hei d Eidgnosse im Uftrag vom König Sigismund de Aargau eroberet, wil de Habsburger Herrscher, de Friedrich IV. vo Tirol em Papscht Johannes XXIII. zu de Flucht vom Konschtanzer Konzil verholfe het. Näbem vo der Bärner bsetzte Oberaargau hei d Eidgnosse miteinand s Freiamt und des Gebiet eroberet, wo ab do de Näme Grafschaft Baden gha het. Näbe de bisherige habsburgische Ämter Bade u Siggethal hei au d Vogteie Klingnau, Zurzi u Kaiserstuhl derzu ghört un au no s Kirchspiel vo Lüggere. Verwaltet hei sis als gmeini Herrschaft.